ประจำเดือน มาวันที่ 6 มิ.ย แล้วมีอะไรกับแฟนวันที่ 20 มิ.ย ป้องกันโดยวิธีใช้ถุงยางอนามัยและเมื่อตอนใกล้เสร็จเอาออกมาหลั่งนอก จากนั้นคืนวันที่ 26 มีอะไรกัน ทำเหมือมเดิมเช่นวันที่ 20 แต่พอมาเช้าวันที่ 27 ได้เอานิ้วใส่เข้าไปในช่องคลอด แฟนบอกว่าเจ็บ สักพักแฟนลุกไปอาบน้ำและบอกมีเลือดออก รอบแรกเป็นลิ่มๆ พอช่วงบ่ายๆติดกกน. และช่วงเย็นออกมาติดทิชชู เลยสงสัยว่าตกลงเป็นเลือดล้างหน้าหรือแผลกันแน่
สวัสดีค่ะ หากประจำเดือนมาวันที่ 6 มิ.ย. (หรือ ก.ค.?) การมีเพศสัมพันธ์ในวันที่ 20 และ 26 ( มิ.ย.หรือ ก.ค.?) ถือว่าไม่ได้มีเพศสัมพันธ์ในระยะปลอดภัย โอกาสที่จะตั้งครรภ์นั้นอาจมีได้ อย่างไรก็ตาม หากได้ใช้ถุงยางอนามัยร่วมกับการหลั่งนอก โอกาสในการตั้งครรภ์นั้นก็ถือว่าน้อยมากสำหรับเลือดที่ออกในวันที่ 27 (ใช่ มิ.ย. หรือไม่) ซึ่งเกิดหลังจากที่ใช้นิ้วสอดใส่เข้าสู่ช่องคลอด ก็น่าจะเกิดจากการที่เยื่อบุช่องคลอดมีการฉีกขาดจากการใช้นิ้วได้ สำหรับเลือดล้างหน้าเด็กนั้น ก็อาจเป็นไปได้ เพราะจะเกิดหลังจากที่มีเพศสัมพันธ์ไปแล้วประมาณ 6-12 วัน โดยเลือดที่ออกจะมีปริมาณเล็กน้อย และออกเพียงแค่ 1-2 วันหากในเดือน ก.ค. นี้ ประจำเดือนยังไม่มา ก็ควรตรวจหาการตั้งครรภ์ดูค่ะ แต่หากประจำเดือนได้มาไปแล้ว ก็แสดงว่าไม่ได้มีการตั้งครรภ์เกิดขึ้นค่ะ